EkBass/fiwiki-20250220-pages-articles huggingface dataset:
Lyhyeksi myynti

Lyhyeksi myynti (myös shorttaus tai pelkkä short, ylimyynti) tarkoittaa arvopapereiden myymistä, vaikka ei omistakaan niitä. "Lyhyt" on oikeastaan käännösvirhe, sillä se tulee englannin sanasta short, joka ei tässä tarkoita lyhyttä vaan vajaata. Sana ei siis viittaa toimen ajalliseen kestoon. Lyhyeksi myyjä eli shorttaaja uskoo tietyn arvopaperin kurssin laskevan ja hän haluaa hyötyä siitä. Kyseessä voi olla esimerkiksi osake tai raaka-aineiden futuuri. Jos sijoittaja haluaa shortata esimerkiksi Nokian osaketta, hän lainaa käytännössä osakkeet käyttämältään meklarilta ja myy ne sitten markkinoille. Jos osakkeen kurssi laskee myyntihetken jälkeen, shorttaaja voi ostaa osakkeet takaisin halvemmalla. Shorttaaja tekee voittona myynti- ja ostohinnan erotuksen. Jos sijoittajan shorttaama osake lähteekin nousuun, hänellä on kaksi vaihtoehtoa: # Ostaa osakkeet kalliimmalla takaisin ja kärsiä tappio. # Tallettaa lisää vakuuksia ja pitää short-positio auki. Toisessa vaihtoehdossa sijoittaja ottaa riskin saada lisää tappiota, mutta jos kurssi lähteekin takaisin laskuun, hän tekee aiempaa suuremman voiton. Koska shorttaamiseen liittyy velanottoa, kyseessä on korkean riskin strategia, jota voidaan suositella vain ammattilaisille. Shorttaja voi kärsiä teoriassa rajattoman tappion, koska arvopaperin kurssi voi teoriassa nousta vaikka kuinka korkeaksi. Shorttaukseen voidaan yhdistää myös vivutus, esimerkiksi kaksin-, kolmin- tai viisinkertaisella vivulla. Naked short on tapa, jossa lyhyeksi myyjä myy osakkeita, joita ei ole lainattu tai vuokrattu myyntihetkellä. Kuuluisa lontoolainen lyhyeksi myyjä Simon Cawkwell ansaitsi tunnissa 320 000 euroa hyödyntämällä lokakuun 2008 pörssikriisiä ja myymällä lyhyeksi. == Lyhyeksi myynnin edut == Shorttauksen tärkein etu on mahdollisuus hyötyä laskevista kursseista ja suojautua niiltä. Esimerkiksi Nokian osaketta ostanut sijoittaja ei voi tehdä muuta kuin toivoa kurssin nousua, jotta hän voi myydä osakkeensa aikanaan korkeammalla hinnalla. Tilanteessa, jossa osakkeen arvon tulevaisuus alkaa näyttää heikolta, ja sijoittaja arvelee kurssin laskevan, hän voisi myydä osakkeensa, mutta siitä seuraisi verotettava tapahtuma. Sijoittaja voi sen sijaan suojata portfoliotaan ottamalla pienen short-position. Jos osakkeen kurssi laskee, hän saa tappiot kuitattua short-positiollan tuotoilla. Shorttauksen avulla sijoittajan ei tarvitse missään vaiheessa myydä osakkeitaan. Shorttausta käytetään paljon myös raaka-aineisin ja teollisuuteen liittyen. Iso yritys voi esimerkiksi shortata tietyn raaka-aineen futuureja, jos sen hinnan laskusta olisi sille merkittävää taloudellista vahinkoa. Shorttia voidaan siis käyttää monenlaiseen taloudelliseen suojautumiseen. Sen avulla voidaan hyötyä myös potentiaalisista arbitraasitilanteista eri markkinoiden välillä. == Katso myös == * Spekulaatio * GameStopin osakekurssin nousu vuonna 2021 == Lähteet == == Aiheesta muualla == * Lyhyeksi myynti eli shortaaminen, laskumarkkina rahaksi? | Sijoitustieto.fi * Mitä on shorttaaminen? | Asialinja.com Luokka:Sijoittaminen Luokka:Seulonnan keskeiset artikkelit
International Campaign for Tibet

International Campaign for Tibet (ICT) on voittoa tavoittelematon Tiibetin ihmisoikeuksia, demokratiaa ja Tiibetin kulttuuria puolustava järjestö. Järjestö on perustettu 1988. Jäsenmäärä oli vuonna 2007 yli 400 000. ICT:n toimistojen sijainnit ovat Washington D.C., Amsterdam, Berliini ja Bryssel. ==Tunnustukset== *Geuzen-mitali ==Katso myös== * Ihmisoikeudet Kiinassa * Kesäolympialaisten 2008 kritiikki ==Lähteet== Luokka:Ihmisoikeusjärjestöt Luokka:Tiibet
Mercy Falls

Mercy Falls on progressiivista metallia soittavan Seventh Wonderin kolmas studioalbumi, joka julkaistiin 12. syyskuuta 2008. Kyseessä on yhtyeen ensimmäinen konseptialbumi. Sitä voidaan pitää yhtyeen läpimurtoalbumina ja se on saanut kriitikoilta ylistävää palautetta. == Kappaleet == # # # # # # # # # # # # # # # == Kokoonpano == * Andreas Blomqvist – basso * Tommy Karevik – laulu * Johan Liefvendahl – kitara * Johnny Sandin – rummut * Andreas Söderin – kosketinsoittimet == Arvostelut == * Imperiumi.net: 10/10 * Progressivemelodies.com: == Lähteet == == Aiheesta muualla == * * Luokka:Seventh Wonderin albumit Luokka:Vuoden 2008 albumit
Yhdysvaltain arvopaperi- ja pörssikomissio

Yhdysvaltain arvopaperi- ja pörssikomissio (, lyh. SEC) on Yhdysvaltain arvopaperimarkkinoita valvova valtion virasto (independent agency). Se perustettu Securities Act ja Securities Exchange Act -laeilla suuren laman aikaan vuonna 1934. Nykyisin (2018) virastolla on henkilökuntaa noin 4 600. What we do? -osio SEC:n sivuilla Komissio valvoo pörssien arvopaperikauppaa, laatii säännöt arvopaperikaupalle ja täydentää niitä. Sen toimivalta kattaa kaikki rekisteröidyissä markkinapaikoissa kaupattavat rahoitusmuodot, kuten obligaatiot, osakkeet, johdannaiset ja raaka-aineet. Komissio valvoo arvopaperimarkkinoiden sääntöjenmukaisuutta. Sillä on laajat valtuudet paitsi hallinnollisiin myös siviilioikeudellisiin rangaistuksiin sääntöjen rikkomisesta. Lisäksi se voi antaa aineiston Yhdysvaltain oikeusministeriön käyttöön syyteharkinnan käynnistämiseksi.Häyrynen, Janne: Arvopaperimarkkinoiden väärinkäyttö, Vammala 2006, s. 353-354. Yleisimpiä SEC:n tutkimukset käynnistäviä rikoksia ovat sisäpiirikauppa, kirjanpitorikos, kurssin vääristäminen ja arvopaperimarkkinoita koskeva tiedottamisrikos. SEC muun muassa laatii yritysten kirjanpitosääntöjä ja valvoo kirjanpitokäytäntöjä. Komission ja Yhdysvaltain oikeusministeriön mukaan yritysjohto on vastuussa yrityksen riittävästä kirjanpidosta, joka ehkäisee lahjonnan. Sääntöjen mukaan yhdysvaltalainen yritys ei saa syyllistyä lahjontaan myöskään ulkomailla. Komission johtoon nimitettiin vuoden 2017 alussa Jay Clayton. ==Katso myös== * New York Stock Exchange * NASDAQ * Finanssivalvonta * Finanssialan keskusliitto * Helsingin pörssi * Sarbanes- Oxley-laki ==Lähteet== ==Aiheesta muualla== *U.S. Securities and Exchange Commissions kotisivu Luokka:Yhdysvaltain talous Luokka:Arvopaperioikeus Luokka:Yhdysvaltain laki arvopaperi- ja pörssikomissio Luokka:Finanssialan valvontaviranomaiset
Colt (savukemerkki)

Colt on Imperial Tobacco Finland Oy:n markkinoima savukemerkki, jota myydään Suomessa valmiiksi käärittynä ja pehmeään askiin pakattuna.Suomessa myytävien tupakkatuotteiden terva-, nikotiini- ja hiilimonoksidipitoisuudet v. 2012, Valvira 29.1.2013 (pdf) Colt lanseerattiin vuonna 1964 ja sitä valmisti alun perin Strengbergin tupakkatehdas, sittemmin vuodesta 1976 fuusiossa syntynyt Oy Rettig-Strengberg Ab. Colt ohitti 1970-luvun taitteessa punaisen ”Nortin” Suomen myydyimpänä savukemerkkinä ja oli markkinajohtaja, kunnes Marlboro nousi ykköstilalle 1974 ja pudotti Coltin saman tien kolmanneksi. Coltin markkinaosuus oli 1970-luvun puolivälissä Suomessa vajaa 15 prosenttia, mikä teki siitä maan kolmanneksi myydyimmän savukemerkin Marlboron ja North Staten jälkeen. Vuoteen 1984 mennessä markkinaosuus oli pudonnut noin 10 prosenttiin samalla kun erityisesti Marlboron osuus oli kasvanut. Syynä tähän nähtiin Suomessa maaliskuussa 1978 voimaan tullut tupakkatuotteiden mainoskielto, jota Marlboron valmistaja, monikansallinen Philip Morris, pystyi kiertämään muun muassa näkyvällä Formula 1 -sponsoroinnilla. Vuosina 1979–1985 Colt oli edesmenneen rallikuljettajan Henri Toivosen osasponsorina. Markkinoilla oli 1970-luvun lopulla neljä eri versiota Colt-savukkeista. Niistä vahvin, Colt Regular, sisälsi 22 milligrammaa tervaa, 1,3 mg nikotiinia ja 18 mg hiilimonoksidia. Miedoimmalla Colt Lightsilla arvot olivat 13 mg, 0,8 mg ja 14 mg. Yli 30 vuotta myöhemmin vuonna 2012 ainoana Coltina markkinoilla ollut Colt Soft sisälsi enää 10 mg tervaa, 0,8 mg nikotiinia ja 10 mg hiilimonoksidia, mutta arvot olivat kuitenkin korkeimpien joukossa silloin markkinoilla olleista savukkeista. Colt-tupakkamerkillä myytiin vuosikymmeniä myös Colt-tupakansytyttimiä, kunnes uusi tupakkalaki kielsi tupakkamerkkien käytön oheistuotteissa ja Imperial Tobacco Finland muutti vuonna 2012 tuotenimen C-sytyttimeksi. == Galleria == Kuva:Colt Lighter Yellow.JPG|Colt Lighter Kuva:C-sytytin.JPG|C-sytytin ==Lähteet== Luokka:Savukemerkit
Victoria’s Secret

Victoria’s Secret (VS) on yhdysvaltalainen naistenvaatteiden, erityisesti rintaliivien ja muiden alusasujen ja yöpukujen valmistaja ja myymäläketju."Victoria's Secret." St. James Encyclopedia of Popular Culture. Gale. 2000. Retrieved July 19, 2016 from HighBeam Research: https://www.highbeam.com/doc/1G2-3409002587.html Tuotemerkillä myydään myös kosmetiikkaa. Se on New Yorkin pörssissä listatun L Brandsin suurin tuotemerkki. Victoria’s Secret tunnetaan jokavuotisesta muotishow’staan. == Historia == Ensimmäisen Victoria’s Secretin perusti Stanfordin yliopiston käynyt Roy Raymond San Franciscoon vuonna 1977, ja ketjuksi se alkoi laajeta 1980-luvun alussa. Liikekonsepti mullisti siihenastisen tavan myydä naisten alusasuja tavaratalon nurkassa ja muissa huomaamattomissa paikoissa. Merkin myymälät olivat näkyvällä paikalla ja muistuttivat ylelliseltä sisustukseltaan 1800-luvun naisten buduaareja. Se piti imagonsa kuitenkin hyvin arvokkaana ja puhtaana ilman liian seksuaalisuuden tai arveluttavan moraalin sivujuonteita. Merkki toi keskiluokan ja kaiken kokoisten naisten ulottuville mahdollisuuden glamour-tähtien kaltaiseen seksikkyyteen. Jo vuonna 1982 Roy Raymond myi yrityksensä ohiolaiselle The Limited -yhtiölle (nyk. L Brands) alhaisena pidetyllä neljän miljoonan dollarin hinnalla. Ostajayhtiö piti konseptin sellaisenaan vain pienin muutoksin kustannusten karsimiseksi. 1980-luvun mittaan ketju kasvoi monen sadan myymälän laajuiseksi ja kattoi koko Yhdysvallat niin, että 1990-luvun alussa se oli naisten alusasujen markkinajohtaja ohi kalliin Cacique-ketjun ja rohkeampana pidetyn Frederick’s of Hollywood -merkin. Kysynnän kasvun alkaessa hiipua yhtiön toimitusjohtajaksi vaihdettiin 1993 Grace Nichols, joka paransi tuotteiden heikentynyttä laatua ja kohdisti markkinointia entistä vanhempiin ikäryhmiin – huolimatta siitä, että mainonnassa käytetyt mallit pysyivätkin nuorina ja uhkeina. == Mallit == Victoria’s Secretin valokuvamallina on toiminut muun muassa saksalainen Heidi Klum vuosina 1999–2010.Heidi Klum quitting Victoria's Secret, PageSix.com 30.9.2010. Viitattu 19.7.2016.. Muita yrityksen pitkäaikaisia mainoskasvoja ovat olleet Adriana Lima, Alessandra Ambrosio, Lily Aldridge, Stephanie Seymour, Tyra Banks, Marisa Miller, Behati Prinsloo, Miranda Kerr ja Candice Swanepoel. == Lähteet == ==Aiheesta muualla== * Victoria’s Secretin sivusto Luokka:Vaatemerkit Luokka:Yhdysvaltalaiset urheiluvälinevalmistajat Luokka:Seulonnan keskeiset artikkelit
Ahovalkokämmekkä

Ahovalkokämmekkä (Pseudorchis albida) on monivuotinen kämmekkäkasvi. Se kasvaa 10–25 senttimetriä korkeaksi. Laji on Suomessa rauhoitettu, mutta ei esiinny maassa.Suomen Lajitietokeskus: Ahovalkokämmekkä – Pseudorchis albida Viitattu 12.12.2023. Ahovalkokämmekkä kukkii keskikesällä heinä-elokuun aikoihin. Sen kukinto on harsuhko, hivenen toispuoleinen tähkä. Kukan väri on valkoinen. Kannus on lyhyt ja leveä, pussimainen. Sen varren juurimukulat ovat liuskaisia. Suomessa esiintyvät valkokämmekät kuuluvat lajiin tunturivalkokämmekkä (Pseudorchis straminea, syn. Pseudorchis albida subsp. straminea), joka on aiemmin luokiteltu ahovalkokämmekän alalajiksi. == Lähteet == * Pinkka – Lajintuntemuksen oppimisympäristö: Ahovalkokämmekkä (Pseudorchis albida) === Viitteet === Luokka:Kämmekkäkasvit
Shakin I divisioona

Shakin I divisioona on Suomen shakin toiseksi korkein liiga. Siinä on kaudella 2008–2009 mukana 24 joukkuetta.http://www.shakkiliitto.fi/joukkue- sm/i-divisioona-201718// Kaudella 2008-2009 SM-liigasta putoaa suoraan kaksi joukkuetta ilman karsintoja. 1. divisioonaa pelataan 4 lohkossa, joiden voittajat muodostavat kaksi otteluparia. Otteluvoittajat nousevat liigaan. ==Katso myös== *Shakki Suomessa *Luettelo suomalaisista shakkiseuroista *Shakin SM-liiga *Shakin II divisioona *Shakin III divisioona ==Aiheesta muualla== *SM-kilpailun pysyväismääräykset *SM-LIIGA * SARJAKAUSI 2008-09 *Seurajoukkueiden SM-kilpailu, kausi 2008-2009 *SM-kirlailun erikoismääräykset kaudelle 2008 – 2009 ==Lähteet== Luokka:Shakki Suomessa
SEC

Sec tai SEC voi viitata johonkin seuraavista: * United States Securities and Exchange Commission (SEC), Yhdysvaltain arvopaperimarkkinoita valvova elin * Space Environments Complex (SEC), Nasan tutkimusasema Yhdysvaltojen Ohiossa. * sekantti (sec), trigonometrinen funktio * , kuiva viini * Southeastern Conference, (SEC), Yhdysvaltain yliopistourheilun konferenssi
Buenos Airesin maakunta

Buenos Airesin maakunta () on Argentiinan suurin maakunta. Argentiinan pääkaupunki Buenos Aires ei nimestään huolimatta kuulu maakuntaan, vaan muodostaa oman liittopiirinsä. Buenos Airesin maakunnan pääkaupunki on La Plata. Maakunta jakaantuu 134:ään paikallishallintoalueeseen (partidos). __notoc__ == Maantiede == Buenos Airesin maakunnan pinta-ala on 307 571 neliökilometriä. Se rajoittuu Río Negron, Córdoban ja Entre Ríosin maakuntiin ja idässä Atlantin valtamereen. Maakunnan korkein kohta on 1 239 metrin korkuinen Cerro Tres Picos. Maakunta sijaitsee Parana-joen eteläpuolella ja Río de la Platan kaakkoispuolella. Siihen kuuluu suurin osa Argentiinan pampoaksi kutsutusta kosteasta ruohotasangosta. Se on perinteisesti ollut karjankasvatusaluetta, mutta viljanviljely (maissi ja vehnä) valtaa alaa vuosi vuodelta. == Suurimmat asutuskeskukset == Maakunnan noin 17 miljoonasta asukkaasta kaksitoista miljoonaa asuu Buenos Airesin autonomisen kaupungin ympäristössä, maakunnan puolelle laajentuneella Suur- Buenos Airesin kaupunkialueella.Laskutapa: Buenos airesin metropolialue 15 miljoonaa, Districto capital 3 miljoonaa Muita merkittäviä kaupunkeja ovat pääkaupunki La Plata (Suur- La Plata: 694 253 as.), turistikeskus Mar del Plata (Suur- Mar del Plata: 541 733 as.), satamakaupunki Bahía Blanca (Suur- Bahía Blanca: 274 509 as.), pohjoisen teollisuuskeskus San Nicolás de los Arroyos (125 408 as.), etelän maatalous- ja turismikeskus Tandil (101 010 as.), turismi- ja opiskelukaupunki Junín (88 664 as.) sekä maakunnan keskiosassa sijaitseva Olavarría (83 738 as.). == Väestö == Buenos Airesin asukasluku oli 17,5 miljoonaa vuonna 2022. Taajamissa väestöstä elää 96,4 prosenttia. == Lähteet == == Aiheesta muualla == * Virallinen sivu *
BTS

BTS voi tarkoittaa seuraavia: * BTS, bromitymolisininen, eräs happo- emästitrauksessa käytetty pH-indikaattori * BTS, Bangkok Mass Transit System, Skytrain, maanpäällinen kaupunkijunajärjestelmä Bangkokissa * BTS (myös Bangtan Boys), eteläkorealainen popyhtye * BTS, Bratislavan M. R. Štefánikin lentoaseman IATA-koodi * BTS, behind the scenes (kulissien takana esim. teatterissa, konsertissa tai elokuvaproduktiossa)
La Plata

La Plata on Buenos Airesin maakunnan pääkaupunki Argentiinassa, noin 50 kilometriä maan pääkaupungin Buenos Airesista kaakkoon. Vuonna 2010 kaupungin asukasluku oli noin 624 000, ja koko suurkaupunkialueen 786 000. La Plata toimii samannimisen partido-hallintoalueen kaupunkikeskuksena. Vuosina 1952–1955 kaupunki tunnettiin nimellä Ciudad Eva Perón. Vuonna 1882 maakunnan hallinto päätettiin siirtää sinne pois Buenos Airesista, josta tuli erillinen valtakunnan pääkaupunkialue. La Plataan rakennutettiin tuolloin kirjasto, tähtitorni, goottilainen katedraali ja museo. ==Opiskelu== La Platassa sijaitsee neljä yliopistoa, joista merkittävin, Universidad Nacional de La Plata, on heti Buenos Airesin yliopiston jälkeen Argentiinan toiseksi suurin. ==Urheilu== La Platan jalkapallojoukkueet ovat Estudiantes ja Gimnasia y Esgrima. Gimnasia y Esgrimalla on myös lentopallo-, koripallo- ja maahockeyjoukkueet pääsarjassa. Kolmas suuri urheiluseura on Universitario. Myös hevosurheilu on suosittua – kaupungissa sijaitsee vuonna 1884 avattu laukkarata. == Lähteet == ==Aiheesta muualla== * Virallinen sivu Luokka:Argentiinan kaupungit Luokka:Buenos Airesin maakunta
Aavik

Aavik on muun muassa seuraavien henkilöiden sukunimi: * Johannes Aavik (1880–1973), viron kielen uudistaja * Juhan Aavik (1884–1982), virolainen säveltäjä ja kapellimestari
Thorne

Thorne voi tarkoittaa: ==Henkilöitä== * Bella Thorne (s. 1997), yhdysvaltalainen lapsinäyttelijä ja -malli * Benjamin Thorne (s. 1993), kanadalainen kilpakävelijä * Courtney Thorne-Smith (s. 1967), yhdysvaltalainen näyttelijä * Dominique Thorne (s. 1997), yhdysvaltalainen näyttelijä * Dyanne Thorne (1936–2020), yhdysvaltalainen näyttelijä ja alastonmalli * Ernest Thorne (1887–1968), brittiläinen köydenvetäjä ja olympiavoittaja * Gary Thorne (s. 1948), yhdysvaltalainen urheiluselostaja * Johan Thorne (1843–1920), norjalainen poliitikko * Justin Thorne (s. 1989), yhdysvaltalainen näyttelijä ja laulaja * Ken Thorne (1924–2014), brittiläinen televisio- ja elokuvasäveltäjä * Larry Thorne, oik. Lauri Törni (1919–1965), suomalainen upseeri ja Mannerheim-ristin ritari * Leslie Thorne (1916–1993), brittiläinen Formula 1 -kuljettaja * Kip Thorne (s. 1940), yhdysvaltalainen teoreettinen fyysikko, Nobelin fysiikanpalkinnon saaja * Raymond Thorne (1887–1921), yhdysvaltalainen uimari * Remy Thorne (s. 1995), yhdysvaltalainen näyttelijä, kirjailija ja malli * Rupert Thorne, DC Comicsin kuvitteellinen mafiapomo. ==Muuta== *Thorne, kunta Kanadassa *Thorne, kauppala Englannissa
Lars Svensson

Lars Svensson on ruotsalainen lintutieteilijä, joka on kirjoittanut useita lintukirjoja. Lars Svensson asuu Torekovissa Lounais-Ruotsissa. Hän julkaisi vuonna 1970 teoksen Identification Guide to Passerines, josta hän on laatinut kolme uudistettua painosta. Suomeksi ovat ilmestyneet 1. painos Euroopan varpuslinnut - sukupuolen ja iän määritys (SLY 1976, suomentajana Esa Lehikoinen) ja 4. painos (SLY:n Lintutieto Oy 1997, suomentajina Hannu Jännes ja Pekka J. Nikander). Svensson oli perustamassa Ruotsin Rariteettikomiteaa vuonna 1971 ja toimi komitean puheenjohtajana 15 vuotta. Hän väitteli filosofian tohtoriksi Uppsalan yliopistossa vuonna 2004. Hän on maailmanlaajuisesti arvostettu lintujen määrittämisen ja luokittelun asiantuntijana. Svensson on matkustellut laajalti ja tutkinut lintuja sekä maastossa että museoissa. Hän on toiminut muun muassa Birding Worldin ja Dutch Birdingin määrityskonsulttina ja on julkaissut lukuisia kirjoituksia lintutieteellisissä sarjoissa. == Teokset == * Identification Guide to Passerines, 1970, 1975, 1984, 1992. * Soviet Birds (C-kasetti), 1984. * The Hamlyn Guide to the Birds of Britain, yhdessä Håkan Delinin kanssa), 1986. * Fågelsång i Sverige, yhdessä Benny Anderssonin kanssa (CD ja kirjanen), 1990. * Collins Bird Guide, yhdessä Peter J. Grantin, Killian Mullarneyn ja Dan Zetterströmin kanssa, 1999. == Lähteet == * Surfbirds News Svensson, Lars Luokka:Syntymävuosi puuttuu Luokka:Elävät henkilöt
Early Days 1989

Early Days 1989 on suomalaisen Amazing Tails -yhtyeen vuonna 2008 ilmestynyt CD-R. Rajoitetusti saatavilla ollut albumi sisältää yhtyeen varhaisia äänityksiä vuodelta 1989, muun muassa yhtyeen ensimmäisellä albumilla, Happy Hour Unhappy Days:llä, ilmestyneiden kappaleiden varhaisia versioita. Japanilainen SP-Records, joka julkaisi koko Amazing Tailsin diskografian syyskuussa 2008, lahjoitti albumin ilmaiseksi nettitilaajilleen. ==Kappaleet== #Got What It Takes #Funeral Pyre #P.M.A. #The Same Old Story #Every Hour #From Eye to Eye #Do Anything You Wanna Do (Eddie and the Hot Rods -cover) #Alternative #The Truth #Our Future #Yo Dude! (The Stupids -cover) == Lähteet == * Early Days 1989 CD-R (SP-Records,2008) Luokka:Vuoden 2008 albumit Luokka:Amazing Tailsin albumit
Olympialaiset 1952

Olympialaiset 1952 voivat tarkoittaa talvi- tai kesäolympialaisia 1952. * Talviolympialaiset 1952, järjestettiin Oslossa, Norjassa * Kesäolympialaiset 1952, järjestettiin Helsingissä, Suomessa
II (Terveet Kädet)

II oli Terveiden Käsien toinen julkaisu. EP tuli ulos 1981 ja sen julkaisi ensimmäisen tavoin laulaja Läjä Äijälän oma levy-yhtiö IKBAL. EP:n raidat on julkaistu uudestaan ainakin Passions of Läjä Äijälä -kokoelmalla. == Kappaleet == # Mull on liian lyhyt sänky # Ei enää koskaan sotaa # Kaks' vihreää polkupyörää # Tornio Blues: N.Y.T. Luokka:Vuoden 1981 EP:t #
Passions of Läjä Äijälä

__NOTOC__ Passions of Läjä Äijälä on laulaja Läjä Äijälän projekteista koostuva kokoelma-albumi. Albumin julkaisi Bad Vugum vuonna 2004. Albumilla on mm. elektronista musiikkia (mm. Aavikon kone ja moottori, The Kolmas), hardcore punkia (Terveet Kädet) ja rockabillya (Billy Boys). == Kappaleet == === Aavikon kone ja moottori === # IKBAL Theme # Karavaani # Rakkaudella sinulle === Billy Boys === # * Mystery Train -84 # Lonesome Train # Pearl of Berlin === Terveet Kädet === # * Minä haluan paljon rahaa # Joutukaa sielut # Vapaa pohjola # Mull on liian lyhyt sänky # Ei enää koskaan sotaa # Kaks vihreää polkupyörää # Tornio blues - N.Y.T. # T. Tuho # Pissaa ja paskaa # Tornion kevät # Outo maa === Death Trip === # * Death Trip # Chainsaw Goddess === Sultans === # * Houserockin’ # No Place to Go === Billy Boy === # * Tease Me # Magdalena 2000 # Bladerunner # O Sexy Baby === The Kolmas === # * Puolet Paavia, ensimmäinen # Puolet Paavia, toinen # Puolet Paavia, the kolmas # 5 osaa, ensimmäinen # 5 osaa, toinen # 5 osaa, the kolmas # 5 osaa, neljäs # 5 osaa, viides === The Leo Bugariloves === # * Lotinapelto Revisited # Absoluuttinen mies # Hyeena Stomp # Oma käsi === Veli-Matti Äijälä === # Olet kuolleena kuollut == Arvostelut == * Desibeli.net: Desibeli.net: Levyarvio * Soundi: Soundi: Levyarvio == Lähteet == Luokka:Vuoden 2004 kokoelma-albumit Luokka:Läjä Äijälän albumit Luokka:Suomalaiset hardcore punk -albumit Luokka:Bad Vugumin albumit
Abduction

Abduction voi tarkoittaa muun muassa seuraavia asioita: * Abduction, Pohjois- Suomessa 1990-luvulla järjestetty demoskenetapahtuma * Abduction, Eat Static -yhtyeen esikoisalbumi * Abduction, Joseph Ziton ohjaama elokuva vuodelta 1975 * Abduction, John Singletonin ohjaama elokuva vuodelta 2011 == Katso myös == * Abduktio
Hammam Sousse

Hammam Sousse () on rannikkokaupunki Tunisiassa pohjoiseen Soussen kaupungista. Kaupungissa asuu noin 43 000 ihmistä (2014). Presidentti Zine El Abidine Ben Ali ja puolustusministeri Kamel Morjane ovat syntyneet Hammam Soussessa. == Lähteet == ==Aiheesta muualla== Luokka:Tunisian kaupungit
Graffiti meissä

Graffiti meissä on vuonna 2006 valmistunut, Misty Friday Films -nimisen findie-elokuvaryhmän ensimmäinen elokuva. Sen on ohjannut, käsikirjoittanut ja tuottanut Miika Ullakko, joka myös esittää elokuvan pääosan. Elokuvalle valmistui jatko-osa, Mitä meistä tuli, vuonna 2009. Elokuva voitti vuoden 2007 Århus Festival of Independent Arts -juhlien parhaan kokopitkän debyyttielokuvan palkinnon Tanskassa. Elokuva esitettiin myös vuoden 2008 Rakkautta ja anarkiaa -festivaaleilla. Future Film julkaisi elokuvan DVD:llä 20. toukokuuta 2009. Elokuvaa on aiemmin myyty omakustanteena ja se on myös katsottavana ilmaiseksi You Tubesta. Elokuva on saatavilla myös muutamissa kunnankirjastoissa eri puolella Suomea. == Juoni == Jake muuttaa pääkaupunkiseudulle opiskelemaan ja tapaamaan lapsuudenystäväänsä Tonia. Mukanaan hän tuo kolmikon täydentävän Erikan. Ikimuistoiseksi suunniteltu kesä muuttuu traagisesti, kun synkät kysymykset hiipivät vanhojen ystävien keskelle. == Rooleissa == * Miika Ullakko – Jake * Olli Similä – Toni * Maria Uusikylä – Erika * Zagros Manuchar – Däni * Antti Laakso – Kanki * Polina Chalyguina – Polina * Anne Haavisto – Janita * Kari Ullakko – Talonmies * Arttu Wiskari – Janitan isoveli * Nipsu – Puhveli * Oleg Bote – Viulisti * Mervi Ullakko – Tonin äiti * Ari-Pekka Kuronen – Junatarkastaja * Mikhail Semitchev – Polinan toinen mies === Isoveljen jengi === * Ilkka Halila * Niko Kuusi * Niko Karjalainen * Tom Nuorivaara * Rami Vanhanen == Aiheesta muualla == * Graffiti meissä -elokuvan Internet-sivut == Lähteet == Luokka:Vuoden 2006 suomalaiset elokuvat Luokka:Suomalaiset draamaelokuvat Luokka:Suomalaiset independent-elokuvat Luokka:Suomalaiset nuortenelokuvat
Jo Bonner

Josiah Robins "Jo" Bonner, Jr. (s. 19. marraskuuta 1959 Selma, Alabama) on yhdysvaltalainen republikaanisen puolueen poliitikko. Hän syntyi Alabamassa ja valmistui Alabaman yliopistosta. Hän nousi Yhdysvaltain edustajainhuoneen jäseneksi Alabaman ensimmäisestä vaalipiiristä vuonna 2003. Edustajainhuoneessa hän muun muassa toimi 112. kongressin (2011–13) aikana edustajainhuoneen eettisyysasioiden komitean puheenjohtajana. Bonner työskenteli edustajainhuoneessa aina elokuuhun 2013 saakka, jolloin hän erosi tehtävästään kesken kauden ottaakseen vastaan uuden työn Alabaman yliopistosta. Bonner kuuluu episkopaalikirkkoon eli anglikaaneihin. Hänellä on vaimo sekä tytär ja poika.Jobonner.com: About Jo == Lähteet == Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Vuonna 1959 syntyneet Luokka:Elävät henkilöt
Vepsäläinen

Vepsäläinen voi tarkoittaa seuraavia: * vepsäläiset, suomensukuinen kansa * Vepsäläinen, suomalainen sukunimi. Tunnettuja Vepsäläisiä: ** Anni Vepsäläinen (s. 1963), yritysjohtaja ** Juhani Vepsäläinen (1938–2004), heraldikko ** Juhani Vepsäläinen, ruotsalainen karateka ja nyrkkeilijä ** Kari Vepsäläinen (s. 1952), muusikko, taiteilijanimeltään Kari Vepsä ** Olavi Vepsäläinen (1927–1993), taidemaalari, kuvittaja, kuvanveistäjä, taidegraafikko ja arvopaperitaiteilija ** Osmo Vepsäläinen (1931–2017), poliitikko, kansanedustaja ** Pekka Vepsäläinen (s. 1952), jalkapalloilija ** Ville Vepsäläinen (s. 1976), korkeushyppääjä * Vepsäläinen, suomalainen huonekaluliikeketju ==Katso myös== * Vepsä Luokka:Sukunimet
Gandalf (nimi)

Gandalf on pojille annettava nimi, jota käytetään yleisemmin englanninkielisissä maissa.http://babynamesworld.parentsconnect.com/meaning_of_Gandalf.html Se on Suomessa etunimenä harvinainen. Suomessa on ollut kirjoilla vuoden 2012 loppuun alle 30 Gandalfia, joukossa sekä miehiä että naisia. Yleisen käsityksen mukaan J. R. R. Tolkien keksi nimen, mutta itse asiassa se esiintyy yleisesti muinaisnorjalaisessa mytologiassa.http://www.wordorigins.org/index.php/more/880/ ==Nimen käyttöyhteyksiä== *Gandalf, fiktiivinen henkilö J.R.R. Tolkienin kirjoittamasta Taru sormusten herrasta -trilogiassa *Gandalf Alfgeirsson, Oslonvuonon ympäristössä sijainneen Vingulmarkin kuningas *Gandalf, yhdysvaltalainen psykedeelistä rockia soittanut yhtye ja heidän samanniminen albuminsa vuodelta 1969https://www.petersando.com/bio.html *Gandalf, suomalainen melodista death metalia soittanut yhtye *Gandalf Technologies Inc, kanadalainen yrityshttp://www.secinfo.com/$/SEC/Registrant.asp?CIK=355876 ===Lähteet=== ==Aiheesta muualla== *BabyNamesWorld: Name: Gandalf Gandalf
Peter Bales

Peter Bales (1547 – n. 1610)Chalmers oli englantilainen kalligrafisti, joka tunnetaan salakirjoitus- ja pikakirjoitusjärjestelmien kehittämisestä. ==Pikakirjoitus== Bales julkaisi vuonna 1590 teoksen The Writing Schoolemaster, jossa hän esitteli kehittämänsä pikakirjoitusjärjestelmän.Butler, s. 16 Järjestelmässä kustakin sanasta kirjoitetaan alkukirjain tavallisella kirjoituksella ja samanalkuiset sanat erotetaan lisäämällä kirjaimen ympärille eri kohtiin pisteitä, pilkkuja tai muita pieniä merkkejä.Butler, s. 17 Vuonna 1600 Bales julkaisi teoksessa A New-yeares gift for England. The art of new Brachygraphie järjestelmästään uuden version, jossa pienet apumerkit oli korvattu tavallisilla kirjaimilla, jolloin kyse oli pikemminkin lyhennetystä tavallisesta kirjoituksesta kuin varsinaisesta pikakirjoituksesta.Melin 1927, s. 72 ==Salakirjoitus== Bales kehitti vuonna 1592 Englannin diplomaattien käyttöön salakirjoitusjärjestelmän The lineal Alphabet or Character of Dashes, jossa merkkeinä oli eripituisia ja erisuuntaisia suoria viivoja. Järjestelmä säilyi käytössä kymmeniä vuosia.Melin 1927, s. 73 ==Lähteet== * * * ===Viitteet=== Luokka:Brittiläiset keksijät Luokka:Pikakirjoittajat
Paraguayn Primera División

Primera División on Paraguayn jalkapallon pääsarja.http://www.apf.org.py/torneos/primera/ ==Historia== Jalkapallossa Paraguayn mestaruudesta on pelattu vuodesta 1906 lähtien, jolloin viiden paraguaylaisseuran (Olimpia, Guaraní, Libertad, General Díaz ja Nacional) edustajat perustivat El Diario -sanomalehden päätoimittajan Don Adolfo Riquelmen johdolla silloisen Paraguayn jalkapallon kattojärjestön, Liga Paraguaya de Football Associationin, nykyisen Paraguayn jalkapalloliiton (Asociación Paraguaya de Fútbol). Paraguayn jalkapalloliitto liittyi maanosaliitto CONMEBOLin jäseneksi vuonna 1921 ja kansainväliseen jalkapalloliittoon FIFAan 1925. Ammattilaissarja käynnistyi vuonna 1941.http://www.apf.org.py/hist_apf.php ==Sarjajärjestelmä== Useimpien muiden Etelä-Amerikan maiden tavoin myös Paraguayssa kauden aikana pelataan kaksi erillistä sarjaa, apertura syyskaudella ja clausura kevätkaudella. Vuodesta 2008 lähtien kummallakin sarjalla on oma mestarinsahttp://www.apf.org.py/reglamento_campeonato_oficial.php . Aikaisemmin kevät- ja syyskauden voittajat ratkaisivat mestaruuden keskenäänhttp://www.rsssf.com/tablesp/para07.html. == Lähteet == ==Aiheesta muualla== * Pääsarja Paraguayn jalkapalloliiton sivuilla Primera División
Aleksandra Kostenjuk

Aleksandra Konstantinovna Kostenjuk (; s. 23. huhtikuuta 1984 Perm, Venäjä) on venäläinen shakin suurmestari ja entinen shakin naisten maailmanmestari (2008–2010). Kostenjuk oppi pelaamaan shakkia isänsä opettamana viisivuotiaana. Kostenjukista tuli shakin naisten suurmestari (WGM) 14-vuotiaana ja kansainvälinen mestari 16-vuotiaana. Marraskuussa 2004 Kostenjukista tuli FIDEn kansainvälinen suurmestari kymmenentenä naisena maailmassa. Vuonna 2006 hänestä tuli ensimmäinen Fischer Random -shakin naisten maailmanmestari. Hän puolusti titteliään menestyksekkäästi myös vuonna 2008 voittamalla Kateryna Lahnon 2.5-1.5. 17. syyskuuta 2008 hänestä tuli shakin naisten maailmanmestari voitolla kiinalaisesta Hou Yifanista.ChessBase: Alexandra Kosteniuk is Women's World Champion Kostenjukin mottoina ovat "chess is cool" sekä "kauneus ja älykkyys voi kulkea käsi kädessä". Kostenjuk on edistänyt shakin julkisuuskuvaa ja suosiota toimimalla valokuvamallina sekä shakin suurlähettiläänä.Seksikäs shakkikuningatar murtaa ennakkoluuloja. Iltalehti.fi 19.9.2008.The sexy Russian model, 23, crowned the new Queen of Chess: 'Beauty and brains CAN go together' Daily Mail 18.9.2008Alexandra Kosteniuk's Photo Albums Hän juontaa suosittua podcast-lähetystä "Chess is Cool", mikä käsittelee Kostenjukin elämää ja shakkimaailman tapahtumia. Kostenjuk jätti vuoden 2022 keväällä palaamatta shakkiturnauksesta Ranskasta takaisin Venäjälle sen alettua hyökkäyksensä Ukrainaan. Hän on myös kritisoinut voimakkaasti Vladimir Putinin toimia. Kostenjuk on naimisissa managerinsa, Sveitsissä syntyneen kolumbialaiset sukujuuret omaavan Diego Garcesin kanssa. 22. huhtikuuta 2007 hän synnytti tyttölapsen. Kostenjukin pikkusisko Oksana on myös shakinpelaaja, naisten FIDE-mestari. == Lähteet == ==Aiheesta muualla== * Kostenjukin kotisivut * LatestChess: suurmestari Aleksandra Kostenjukin haastattelu * Kostenjukin valokuvia * * Luokka:Shakin suurmestarit Luokka:Venäläiset shakinpelaajat Luokka:Shakin naisten maailmanmestarit Luokka:Vuonna 1984 syntyneet Luokka:Elävät henkilöt
Tietohallintopäällikkö

Tietohallintopäällikkö (IT Manager) on termi jota käytetään yrityksissä kuvaamaan IT-osaston johtajaa organisaatiossa. Tietohallintopäällikkö yleensä raportoi toiminnastaan taloushallinnolle sekä toimitusjohtajalle. Tietohallintopäällikön aseman tärkeys on korostunut tietotekniikan tarpeellisuuden noustessa yrityksissä. Tietohallintopäällikkö voi olla johtoryhmän jäsen, mutta järjestely on usein yrityskohtaista. Tietohallintopäällikön tehtävään ei ole erityisiä koulutusvaatimuksia. Jokaisella alalla työskentelevällä on omat erikoisosaamisalansa, joita voi täydentää tutkinnot ja opinnot tietotekniikan alalta. Tietohallintopäälliköt ovat yleensä teknisen sekä taloushallinnon koulutustaustan omaavia henkilöitä. Johtajuustaidot, markkinointikyvyt sekä strategiset kyvyt saattavat ajaa teknisen ammattitaidon edelle työtehtävässä. Tietohallintopäälliköitä voidaan nimetä tehtävään myös hallinnolliselta puolelta, jolloin korostuvat esimerkiksi henkilön projektinhallintataidot. Tietohallintopäälliköiden asema on korostunut valtionhallinnossa ja kunnallisella puolella. Epäonnistuneet IT- projektit ovat tuoneet tarpeettomia kustannuksia, joita yritetään karsia palkkaamalla ammattitaitoista henkilöstöä valvomaan projekteja. Tietohallintopäällikön työnkuva on usein lähellä tai vastaava teknisen johtajan toimenkuvaa. Mikäli organisaatiosta löytyy molemmat, tietohallintopäällikkö yleensä vastaa käytäntöjen ja prosessien kuvaamisesta tiedon hallinnassa, kun tekninen johtaja taas vastaa alla olevasta infrastruktuurista. Tietohallintopäällikkö kuvaa henkilön työtehtävää, joka on vastuussa koko yrityksen laajuisista viestintä- ja tietojärjestelmistä. Tietotekniikan tullessa aina merkittävämmäksi osaksi yritysten toimintaa, Tietohallintopäällikön rooli on lähes avainasemassa strategiaa luodessa. Suuremmissa organisaatioissa tietohallintopäällikkö delegoi työtehtäviä järjestelmäasiantuntijoille, joiden osaamisaluetta tehtävät ovat. Tietohallintopäällikkö yleensä suunnittelee teknisen strategian, jota yritys tarvitsee saavuttaakseen tehokkaan liiketoimintaympäristön, ja toteuttaa sen budjetin rajoissa. Tietohallintopäällikkö analysoi ja kehittää liiketoimintaa etsimällä uusia työkaluja sekä parantamalla olemassa olevia prosesseja kehittäen yrityksen verkostoa ja infrastruktuuria. Luokka:Teknisen alan ammatit
Kasari (albumi)

__NOTOC__ Kasari on Vesa-Matti Loirin akustinen, cover-kappaleita sisältävä studioalbumi, joka julkaistiin 29. lokakuuta 2008. Se on jatkoa edellisinä vuosina julkaistuille Ivalolle ja Inarille ja samalla päätösosa. Albumin julkaisi Warner Music Finland. Nimen levylle Loiri on antanut Inarijärven selän mukaan. Albumi nousi ilmestyessään suoraan Suomen virallisen listan sijalle 1. Kultalevy myönnettiin vuonna 2008, ja platinalevy 2008. Albumia on myyty yhteensä yli 40 000 kappaletta. == Kappaleet == == Kokoonpano == * Vesa- Matti Loiri – laulu, huuliharppu * Hannu Pikkarainen – muut instrumentit === Tuotanto === * Hannu Pikkarainen – äänittäjä * Julius Mauranen – äänittäjä, miksaaja, valokuvat * Svante Forsbäck – masteroija * Tommi Levy – kannen suunnittelu * Vesa-Matti Loiri – valokuvat * Lassi Rautiainen – suden valokuvaus == Arvostelut == * Dome.fi: Dome.fi: Levyarvio * Soundi: Soundi: Levyarvio == Lähteet == Luokka:Vuoden 2008 albumit Luokka:Vesa-Matti Loirin albumit Luokka:Cover-albumit
Armin Mueller-Stahl

Armin Mueller-Stahl (s. 17. joulukuuta 1930 Tilsit, Saksa, nyk. Sovetsk Venäjällä) on saksalainen näyttelijä. Hän aloitti uransa Itä-Saksassa, josta onnistui 1980 pääsemään läntiseen Saksaan jatkaen siellä ahkeraa esiintymistään ja laajensi sitten työskentelyaluettaan myös Yhdysvaltoihin. Mueller-Stahl sai Berliinin elokuvajuhlilla Hopeisen karhun 1992. Rooli Loistossa (1996) toi myös ehdokkuuden parhaan miessivuosan Oscar-palkinnon saajaksi. Genie-palkinnon hän sai 2008. == Aiheesta muualla == * Luokka:Saksalaiset näyttelijät Luokka:Vuonna 1930 syntyneet Luokka:Elävät henkilöt
Roger Young

Roger E. Young (s. 13. toukokuuta 1942) on yhdysvaltalainen elokuva- ja televisio-ohjaaja. Hän sai vuonna 1980 työstään Lou Grant -sarjassa Emmy- palkinnon. Myöhemmin Young on ohjannut muun muassa televisioelokuvan Raamattu: Jeesus (1999). == Aiheesta muualla == * Young, Roger Young, Roger Young, Roger
Hayley Westenra

Hayley Dee Westenra (s. 10. huhtikuuta 1987 Christchurch, Uusi-Seelanti) on uusiseelantilainen sopraanolaulaja. Westenra levytti ensimmäisen demoalbuminsa nimeltä Walking in the Air ollessaan vasta 12-vuotias. Levy-yhtiö Universal tarjosi hänelle sopimusta ja hänen nimeään kantava esikoisalbumi myi Uudessa- Seelannissa lopulta triplaplatinaa. Westenra levytti samalle yhtiölle vielä joulualbumin My Gift to You. Westenran ensimmäinen kansainvälinen albumi Pure oli menestys: se saavutti Ison-Britannian klassisen musiikin listojen ykkössijan ja myi Britanniassa tuplaplatinaa. Elokuussa 2006 Westenra liittyi vierailevana laulajana Celtic Woman -yhtyeeseen ja oli mukana yhtyeen kiertueella vuonna 2007. Westenra on myös toiminut vuodesta 2003 Unicefin hyvän tahdon lähettiläänä. Hän on maailman nuorin Unicefin lähettilääksi valittu henkilö. == Diskografia == * * * * * * * * * * * * * * == Lähteet == == Aiheesta muualla == * Hayley Westenran virallinen kotisivu Luokka:Uusiseelantilaiset laulajat Luokka:Vuonna 1987 syntyneet Luokka:Elävät henkilöt
Corrientesin maakunta

Corrientes on Argentiinan maakunta. Sen pääkaupunki on Corrientes. Vuoden 2007 kesäkuussa maakunnassa oli 1 002 416 asukasta. Maakunnan kuvernööri on Arturo Colombi. == Maantiede == Corrientesin pinta-ala on 88 199 neliökilometriä. Se sijaitsee Mesopotamiassa Argentiinan koillisosassa. Se rajoittuu pohjoisessa Paraguayn valtioon, koillisessa Misionesin maakuntaan, idässä Brasiliaan, kaakossa Uruguayhin, etelässä Entre Riosin maakuntaan ja lännessä Santa Fen ja Chacon maakuntiin. Maakunnan läpi kulkee Paraná-joki. == Aluejako == Corrientesin maakunta jakaantuu 25 departementtiin, joista kullakin on oma kunnanvaltuustonsa. Departementit, suluissa keskustaajamat: #Bella Vista (Bella Vista) #Berón de Astrada (Berón de Astrada) #Capital (Corrientes) #Concepción (Concepción Yaguareté-Corá) #Curuzú Cuatiá (Curuzú Cuatiá) #Empedrado (Empedrado) #Esquina (Esquina) #General Alvear (General Alvear) #General Paz (Nuestra Señora del Rosario de Caá Catí) #Goya (Goya) #Itatí (Itatí) #Ituzaingó (Ituzaingó) #Lavalle (Lavalle) #Mburucuyá (Mburucuyá) #Mercedes (Mercedes) #Monte Caseros (Monte Caseros) #Paso de los Libres (Paso de los Libres) #Saladas (Saladas) #San Cosme (San Cosme) #San Luis del Palmar (San Luis del Palmar) #San Martín (La Cruz) #San Miguel (San Miguel) #San Roque (San Roque) #Santo Tomé (Santo Tomé) #Sauce (Sauce) ==Aiheesta muualla== * Virallinen sivu *
Abduction (albumi)

Abduction on Eat Staticin esikoisalbumi, jonka Planet Dog Records julkaisi vuonna 1993. Se on tyyliltään psykedeelisvivahteista elektronista tanssimusiikkia. == Kappaleet == # # # # # # # # # # == Aiheesta muualla == * Albumi Discogs-sivustolla Luokka:Vuoden 1993 albumit Luokka:Vuoden 1993 esikoisalbumit Luokka:Eat Staticin albumit Luokka:Trance
Naamiotrapit

Naamiotrapit (Neotis) on trappien heimoon kuuluva lintusuku. == Naamiotrappeihin (Neotis) kuuluvia lajeja == * Kapintrappi (Neotis ludwigii) * Naamiotrappi (Neotis heuglinii) * Saharantrappi (Neotis nuba) * Sinikaulatrappi (Neotis denhami) ==Lähteet== ==Aiheesta muualla== *BirdLife Suomi ry: Maailman lintujen suomenkieliset nimet 2., uudistettu painos (2006) Luokka:Trapit
Tšetšelnyk

Tšetšelnyk () on kaupunkityyppinen taajama Haisynin piirissä Vinnytsjan alueen kaakkoisosassa Ukrainassa. Taajaman väkiluvuksi arvioitiin 5 166, ja koko silloisen Tšetšelnykin piirin väkiluvuksi 22 385 (2013). Pääosa piirin väestöstä oli tuolloin maaseutukylien asukkaita. Kesän 2020 aluehallinnollisessa uudistuksessa taajama ympäröivine piireineen liitettiin osaksi laajentunutta Haisynin piiriä. Ennen Venäjän vallankumousta se sijaitsi Venäjän keisarikunnan Podolian kuvernementissa lähellä Odessan aluetta. Taajaman lähistöllä sijaitsee Karmeljukoven Podolian kansallispuisto. Brasilialainen kirjailija Clarice Lispector syntyi paikkakunnalla 10. joulukuuta 1920. ==Lähteet== ==Aiheesta muualla== *Perustietoa taajamasta Ukrainan parlamentin sivustolla (rada.gov.ua) *Chechelnik Jewish_Encyclopedia 1901–1906 *Chechelnyk.com Luokka:Haisynin piiri Luokka:Ukrainan kaupunkityyppiset taajamat
Punatöyhtötrapit

Punatöyhtötrapit (Lophotis) on trappien heimoon kuuluva lintusuku. Siihen kuuluu kolme lajia, jotka elävät kaikki Afrikassa: etiopiantrappi mantereen itäosassa, nuolitrappi länsi- ja keskiosassa ja punatöyhtötrappi eteläosassa. Suku on usein yhdistetty sukuun savannitrapit (Eupodotis) ja sen kolme lajia laskettu joskus saman superlajin alalajeiksi.Internet Bird Collection == Lähteet == ==Aiheesta muualla== *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Lophotis *Tree of life (myös valokuvia) Luokka:Trapit
Savannitrapit

Savannitrapit (Eupodotis) on trappien heimoon kuuluva lintusuku. Punatöyhtötrappien suvun kolme lajia on aiemmin luokiteltu myös savannitrappeihin. == Savannitrappilajit == * Sinitrappi (Eupodotis caerulescens) * Valkovatsatrappi (Eupodotis senegalensis) ==Lähteet== == Lähteet == * Luokka:Trapit
Club Atlético Tigre

Club Atlético Tigre on jalkapalloseura Buenos Airesin esikaupungista Victoriasta, Buenos Airesin maakunnasta, Argentiinasta. Seura pelaa Argentiinan pääsarjassa, jonne se nousi 27 vuoden tauon jälkeen kaudeksi 2007–2008. == Historia == Tigre, lempinimeltään "Tappajat" (Matadores), perustettiin 3. elokuuta 1902 Tigren kaupungissa. Vuonna 1936 seura muutti nykyisille sijoilleen Victoriaan 30 kilometriä Buenos Airesin kaupungin pohjoispuolelle. Tigre kuului aikoinaan Argentiinan ammattilaisliigan perustajajäseniin vuonna 1931, mutta suurimman osan yli satavuotisesta historiastaan se on viettänyt alemmilla sarjatasoilla. Pääsarjassa se on pelannut historiansa aikana kaikkiaan 24 kautta, parhaana saavutuksenaan kakkossija vuoden 2007 apertura-sarjasta. == Saavutuksia == * 2. divisioonan mestaruus: 1945, 1953, 1979, apertura 1994, apertura 2004, clausura 2005http://www.catigre.com.ar/frontend/paginas/institucion/historia/felogros.aspx * Campeón Intermedia 1912 == Maineikkaita pelaajia == * Bernabé Ferreyra * Juan Andrés Marvezzi * Pedro Daniel Pellegata * Raúl de La Cruz Chaparro * Héctor de Bourgoing * Adrián Enrique Arana * Luis Cesáreo * Ernesto Cucchiaroni * Cándido González * Adolfo Heisinger * Jorge Lorenzo Hidalgo * Ezequiel Maggiolo == Lähteet == == Aiheesta muualla == * Virallinen sivu Tigre Luokka:Buenos Airesin maakunta
Tijuca

Tijuca (Tijuca on muinaistupin kieltä; suomeksi se on suo) on asuinalue Rio de Janeiron pohjoisosissa Brasiliassa. Se muodostuu Saens Peña -aukiosta, Afonso Pena -aukiosta, Usinasta ja Mudasta. Vuoden 2000 väestölaskennan mukaan alueella oli lähes 150 000 asukasta. Se rajoittuu Bandeira-aukion, Maracanãn, Vila Isabelin, Andaraín, Grajaún ja Alto da Boa Vistan asuinalueisiin. Se on Rio de Janeiron perinteisin asuinalue, ja siellä on maailman laajin kaupunkimetsä Tijucan metsä. Alueella asuu lähinnä keskiluokkaista väestöä, ja aikaisemmin siellä asui portugalilaisia siirtolaisperheitä ja upseerien perheitä. Tijucassa toimii kaksi Rio de Janeiron merkittävintä sambakoulua GRES Acadêmicos do Salgueiro ja GRES Unidos da Tijuca, jotka ovat yhteensä voittaneet yhdeksän mestaruutta. Tijucassa on myös useita faveloja kuten Salgueiro, Borel, Formiga, Turano ja Casa Branca. ==Aiheesta muualla== Luokka:Rio de Janeiro Luokka:Asuinalueet
Lopado­temakho­selakho­galeo­kranio­leipsano­drim­ypo­trimmato­silfio­karabo­melito­katakekhy­meno­kikhl­epi­kossyfo­fatto­perister­alektryon­opto­kefallio­kinklo­peleio­lagoio­siraio­bafe­tragano­pterygon

Lopado­­temakho­­selakho­­galeo­­kranio­­leipsano­­drim­­ypo­­trimmato­­silfio­­karabo­­melito­­katakekhy­­meno­­kikhl­­epi­­kossyfo­­fatto­perister­alektryon­opto­kefallio­kinklo­peleio­lagōio­siraio­bafē­tragano­pterygōn () on kuvitteellinen ruokalaji, joka mainitaan antiikin kreikkalaisen komediakirjailija Aristofaneen komediassa Naishallitus (n. 392/391 eaa.).Aristofanes: Naishallitus 1169–1175 (m.kreik. teksti). Kreikankielisessä sanassa on 171 kirjainta ja 78 tavua, ja sen translitteraatiossa 177 kirjainta. Se on pisin vakiintunut kirjallisuudessa esiintyvä sana ja ainakin koko antiikin Kreikan kirjallisuuden pisin. Aristofaneelle oli tyypillistä huvittaa ihmisiä komedioissaan muun muassa pitkillä ja huvittavilla yhdyssanamuodostelmilla ja luetteloilla. Hänen Naishallitukseen keksimänsä sana tarkoittaa erilaisten kala-, lintu- ja liharuokien sekä kastikkeiden yhdistelmää. Ruokalaji esiintyy komedian lopussa, suurten pitojen kohokohtana. == Ruokalajin sisältö == Ruokalaji on eräänlainen voimakkaanmakuinen viillokki, joka koostuu monista yhteen laitetuista makeista ja happamista ainesosista. Ainekset ovat: Osa Sanasta Merkitys lopado- annos tai lautasellinen -temakho- viipaloitua -selakho- kalaa leveäsuisten alaluokasta (haita tai rauskua) -galeo- koirakalan tai pienen hain -kranio- pää -leipsano- mädätettynä (eli kalanperkeitä) -drim- kitkerää -(h)ypotrimmato- yhteen raastetuista ja jauhetuista ainesosista koostuvaa hapanta ruokaa -silfio- laserjuurta -karabo- (piikikkäitä) äyriäisiä tai rapuja -melito- hunajaa -katakekhymeno- päälle kaadettuna -kikhl­- rastasta tai huulikalaa -epi- päälle ­ -kossyfo- mustarastasta tai merikalaa -fatto- sepelkyyhkyä -perister- kesykyyhkyä -alektryon- kukkoa -opto- paistettua -kefallio- (pientä) päätä -kinklo- pikku-uikun -peleio- kalliokyyhkyä -lagōio- jänistä, tai merijänistä tai eräänlaista lintua -siraio- (keitettyyn) uuteen viiniin -bafē- kastettuna -tragano- < vuohipukkia (todennäköisemmin kuitenkin -tragalo- sanasta < , jälkiruokana syötyjä hedelmiä) -pterygōn siipi tai evä == Lähteet == Luokka:Kreikankieliset sanat ja sanonnat Luokka:Kuvitteellinen ruoka
Haka-alue

Haka-alue on Savonlinnassa kaupungin keskustan itäpuolella sijaitseva asuinalue, joka on saanut nimensä sen rakentaneen rakennusliike Hakan mukaan. Haka-alue on Pääskylahden tai Pääskylän aluetta. Haka-alue koostuu Kangasvuokontien varrelle rakennetuista 19 kerrostalosta, joista yhdeksässä on kaupungin vuokra-asuntoja. Kerrostalot on rakennettu 1960- ja 1970-luvuilla ajalle ominaisen tyylin mukaan. Haka-alueella on Savonlinnassa edelleen ehkä turhaankin rauhattoman alueen maine aiempien vuosikymmenten aikana esiintyneiden ongelmien vuoksi. 1990-luvulla osa kaupungin vuokrataloista myytiin omistusasunnoiksi, mikä on voinut osaltaan rauhoittaa aluetta. Alueen asunnot ovat verrattaen edullisia, joten ne ovat etenkin lapsiperheiden ja vanhemman väestön suosiossa. Myös kerrostaloasumisen vaivattomuus ja hyvä sijainti vaikuttavat alueen lisääntyneeseen vetovoimaan. Haka-alueella on savonlinnalaisittain hyvät julkiset liikenneyhteydet. Palvelut ovat keskeisen sijainnin vuoksi saatavilla kävelymatkan päässä. Haka-alueen läheisyyteen valmistui vuonna 2011 S-market Mertala ja K-Supermarket Mertala. Alueella kulkee Savonlinnan paikallisliikenteen linja 3. Luokka:Savonlinnan kaupunginosat
Kyrönniemen kenttä

Kyrönniemen kenttä on Savonlinnan Kyrönniemellä Kyrönsalmen rannalla sijaitseva kaupungin pääurheilukenttä. Kentällä on novotan-pinnoitteinen 400 metrin mittainen juoksuratahttp://www.savonlinna.fi/vapaa_aika/kentat.htm . Jalkapallonurmen mitat ovat 60 x 105 metriä. Katsomokapasiteetti on noin tuhat. Kenttä toimii Savonlinnan Työväen Palloseuran kotikenttänähttp://jukka.raivio.googlepages.com/ . Kentän yhteydessä on jalkapallon hiekkakenttä (joka talvisin jäädytetään luistinradaksi), rantalentopallokenttiä sekä uimaranta. Kentän yhteydessä toimii myös sisäliikuntatilat, joissa harjoitetaan muun muassa jousiammuntaahttp://www.savonlinnaseutu.fi/Kiinteasivu.asp?KiinteaSivuID=19415&NakymaID;=1581 ja miekkailuahttp://savonlinna.joensuu.fi/yokunta/lehti/huhtikuu/miekkailu.htm. ==Lähteet== Luokka:Savonlinnan rakennukset ja rakennelmat Luokka:Savonlinnan urheilu
Kylpytakki

thumb|200px|Vaaleanpunainen kylpytakki. Kylpytakki eli saunatakki on takki, jota pidetään päällä tavallisesti kylpemisen jälkeen vilvoitellessa ja kuivatellessa. Pitkähelmaisessa takissa ei ole nappeja tai vetoketjua, vaan se kiinnitetään pelkällä solmittavalla vyöllä. Yleinen kylpytakkien valmistusmateriaali on frotee tai muu kuohkea, pehmeä ja vettä hyvin imevä puuvilla- tai pellavamateriaali. Kylpytakkiin ommellaan usein yksi tai kaksi tilavaa etutaskua lantion korkeudelle. Muodoltaan hyvin paljon kylpytakkia muistuttava vaatekappale on aamutakki. Japanilainen kylpytakki ja oloasu tunnetaan nimellä yukata. Suomalaisessa saunakulttuurissa on yleistynyt eräänlainen kylpypyyhkeen ja kylpytakin välimuoto, kietaisupyyhe. ==Lähteet== == Aiheesta muualla == Luokka:Takit Luokka:Kylpeminen
Kylpeminen

Kylpeminen tarkoittaa puhdistautumista eli peseytymistä vedellä esimerkiksi kylpyammeessa, saunassa tai luonnonvesissä. Pienet lapset pestään yleensä muovisessa vauvanammeessa. Kylpeminen voi liittyä varsinaisen peseytymisen lisäksi esimerkiksi uskonnollisiin seremonioihin tai yleiseen rentoutumiseen. Pesuhuonetta kutsutaan Suomessa edelleen kylpyhuoneeksi, vaikka seisomasuihkut ovat korvanneet kylpyammeet 1970-luvulta alkaen. Kylpylät ovat paikkoja, joissa kylpemistä, terveydenhoitoa ja virkistäytymistä varten on uima-altaita ja muita tiloja. Kylpytakki on vaate, joka saatetaan pukea peseytymisen jälkeen päälle vilvoittelua tai pukeutumistiloihin siirtymistä varten. *